ඊට පෙර අත්අඩංගුවට පත් මධූෂ්ගේ මත්ද්‍රව්‍ය ජාවාරමට සම්බන්ධ ගෝලයෙකු වූ පාදාගොඩ බුෂියා නැමැති සැකකරුගෙන් කරන ලද ප්‍රශ්න කිරීම්වලින් අනතුරුවයි පාදාගොඩ ආමි ශිවා අත්අඩංගුවට ගෙන ඇත්තේ.අත්අඩංගුවට ගත් සැකකරු සතුව තිබී ජීව අත්බෝම්බයක්, බෝර දොලහේ ගිනි අවියක්, සයනයිඞ් කරලක්, යුද හමුදාවට අයත් ආරක්ෂක ඇඳුමක්, ටී-56 ගිනි අවි සඳහා යොදන උණ්ඩ 05ක්, මිලිමීටර් 09 උණ්ඩ 07ක් සහ තවත් උපකරණ කිහිපයක් සොයාගැනුනා.මේ අතර, බන්ධනාගාරගතව සිටින මත්ද්‍රව්‍ය ජාවාරම්කරුවෙකු වන ටගරා සමඟ ජාවාරමේ නිරත වූ බවට අත්අඩංගුවට ගත් මහර බන්ධනාගාර නියාමකවරයා ඇතුළු සැකකරුවන් 04 දෙනා ලබන 24 වැනිදා දක්වා රක්ෂිත බන්ධනාගාරගත කෙරුණා.